CELEX: 32019R0255
Language: sl
Date: 2019-02-13 00:00:00
Title: Izvedbena uredba Komisije (EU) 2019/255 z dne 13. februarja 2019 o spremembi Izvedbene uredbe Komisije (EU) št. 821/2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov

14.2.2019   
               
               
                  SL
               
               
                  Uradni list Evropske unije
               
               
                  L 43/15
               
            
         IZVEDBENA UREDBA KOMISIJE (EU) 2019/255
         z dne 13. februarja 2019
         o spremembi Izvedbene uredbe Komisije (EU) št. 821/2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1) in zlasti členov 46(3) in 115(4) Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) št. 821/2014 (2) med drugim določa tehnične značilnosti ukrepov obveščanja in komuniciranja. Zaradi sprememb poglavja II naslova III tretjega dela Uredbe (EU) št. 1303/2013, uvedenih z Uredbo (EU, Euratom) 2018/1046 Evropskega parlamenta in Sveta (3), bi bilo treba ustrezno spremeniti naslov Izvedbene uredbe (EU) št. 821/2014 in naslov poglavja II Uredbe.
                  
               
                     (2)
                  
                  
                     Da bi se izognili nepotrebnemu upravnemu bremenu in zaradi poenostavitve, je treba črtati zahtevo, da mora ime finančnega instrumenta vključevati navedbo dejstva, da ga podpirajo evropski strukturni in investicijski skladi (v nadaljnjem besedilu: skladi ESI). V skladu s členom 6(1)(b) Delegirane uredbe Komisije (EU) št. 480/2014 (4) morajo biti končni prejemniki finančnih instrumentov vseeno obveščeni, da se financiranje zagotavlja v okviru programov, ki jih sofinancirajo skladi ESI. Črtanje obveznosti navedbe imena finančnega instrumenta torej ne vpliva na zahteve glede prepoznavnosti in obveščanja na ravni podpore končnim prejemnikom. Člen 4(4) Izvedbene uredbe (EU) št. 821/2014 bi bilo treba ustrezno spremeniti.
                  
               
                     (3)
                  
                  
                     Priloga I k Izvedbeni uredbi Komisije (EU) št. 821/2014 določa vzorec za poročanje o finančnih instrumentih, ki jih urejajo členi 37 do 46 Uredbe (EU) št. 1303/2013. Številne navedene določbe so bile spremenjene z Uredbo (EU, Euratom) 2018/1046.
                  
               
                     (4)
                  
                  
                     V členu 38(1) Uredbe (EU) št. 1303/2013 je bila uvedena nova izvedbena možnost za kombiniranje skladov ESI s finančnimi produkti EIB v okviru Evropskega sklada za strateške naložbe, ki je dodatno določena v novem členu 39a Uredbe. Zato je treba to izvedbeno možnost vključiti v oddelek o opisu finančnega instrumenta in ureditev za izvajanje ter v oddelek vzorca za poročanje o finančnih instrumentih, ki se nanaša na napredek pri doseganju pričakovanega učinka finančnega vzvoda, vključiti nova podatkovna polja, da se zajamejo prispevki iz skladov ESI za finančne instrumente, ki kombinirajo tak prispevek s finančnimi produkti EIB v okviru Evropskega sklada za strateške naložbe.
                  
               
                     (5)
                  
                  
                     V členu 38(4) Uredbe (EU) št. 1303/2013 so bila pojasnjena pravila za neposredno oddajo naročila bankam ali institucijam v javni lasti. Zato se mora to pojasnilo odražati tako, da se ta vrsta organa, ki izvaja finančne instrumente, vključi v oddelek vzorca za poročanje o finančnih instrumentih, ki se nanaša na opredelitev organov, ki izvajajo finančne instrumente, in organov, ki izvajajo sklad skladov, kjer je primerno.
                  
               
                     (6)
                  
                  
                     Ob upoštevanju dejavnega vodenja zakladništva člen 44 Uredbe (EU) št. 1303/2013 omogoča financiranje negativnih obresti, ki so nastale kot posledica naložb skladov ESI v skladu s členom 43 Uredbe (EU) št. 1303/2013, iz sredstev, ki so bila vrnjena v finančni instrument. Zato je treba zahteve glede poročanja uskladiti s to novo določbo. Taka uskladitev bi morala biti izvedena v oddelku vzorca za poročanje o finančnih instrumentih v zvezi z zneski, vrnjenimi finančnim instrumentom iz naložb.
                  
               
                     (7)
                  
                  
                     Novi člen 43a Uredbe (EU) št. 1303/2013 pojasnjuje pravila, ki urejajo različno obravnavo vlagateljev, ki delujejo v skladu z načelom tržnega gospodarstva, v primeru delitve dobička in tveganja. Zato je treba uskladiti besedilo vzorca za poročanje o finančnih instrumentih s to pojasnjeno določbo v oddelku o obrestih in drugih prihodkih, ustvarjenih s podporo iz skladov ESI finančnemu instrumentu, programskih sredstvih, vrnjenih finančnemu instrumentu iz naložb iz členov 43 in 44, ter zneskih, uporabljenih za različno obravnavo iz člena 43a.
                  
               
                     (8)
                  
                  
                     V členu 46 Uredbe (EU) št. 1303/2013 so bile obveznosti poročanja v zvezi s finančnimi instrumenti racionalizirane, da bi se izognili nekaterim podvajanjem. Zato je treba uskladiti informacije, zahtevane v podatkovnem polju 40, z zahtevo za poročanje iz člena 46(2)(i) Uredbe (EU) št. 1303/2013. Treba je tudi prestaviti zahtevo za poročanje o vrednosti kapitalskih naložb glede na prejšnja leta v naslovu VII vzorca za poročanje o finančnih instrumentih, ki jo ureja člen 46(2)(i) Uredbe (EU) št. 1303/2013. Da bi se izognili nepotrebnemu upravnemu bremenu in zagotovili skladnost s sistemi poročanja, ki so jih že vzpostavili organi upravljanja, prestavitev obstoječega podatkovnega polja 40 v naslovu VII, katere namen je zagotoviti skladnost z ustreznim sklicevanjem v členu 46(2)(i) Uredbe (EU) št. 1303/2013, ne bi smela sprožiti njegovega preštevilčenja, čeprav bi bilo treba njegov naslov uskladiti z navedenim členom.
                  
               
                     (9)
                  
                  
                     Da bi se izognili podvajanju nekaterih zahtev in zaradi uskladitve z zahtevami glede poročanja iz člena 46(2)(h) Uredbe (EU) št. 1303/2013, se sklic na vrednost naložb in udeležb črta iz dela o napredku pri doseganju pričakovanega učinka finančnega vzvoda v vzorcu za poročanje o finančnih instrumentih.
                  
               
                     (10)
                  
                  
                     Zaradi sprememb členov 37 do 46 Uredbe (EU) št. 1303/2013, navedenih v uvodnih izjavah 3 do 9, bi bilo treba ustrezno spremeniti Prilogo I k Izvedbeni uredbi (EU) št. 821/2014.
                  
               
                     (11)
                  
                  
                     Ukrepi iz te uredbe so v skladu z mnenjem Odbora za usklajevanje evropskih strukturnih in investicijskih skladov.
                  
               
                     (12)
                  
                  
                     Da bi se zagotovila pravna varnost in čim bolj omejila neskladja med spremenjenimi določbami Uredbe (EU) št. 1303/2013, ki se uporabljajo od 2. avgusta 2018 ali prej v skladu s členom 282 Uredbe (EU, Euratom) 2018/1046, in določbami te uredbe, bi morala ta uredba začeti veljati dan po objavi v Uradnem listu Evropske unije.
                  
               
                     (13)
                  
                  
                     Izvedbeno uredbo (EU) št. 821/2014 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) št. 821/2014 se spremeni:
            
                        (1)
                     
                     
                        naslov se nadomesti z naslednjim:
                        „Izvedbena uredba Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja, komuniciranja in prepoznavnosti za operacije ter sistema za beleženje in shranjevanje podatkov“;
                     
                  
                        (2)
                     
                     
                        naslov poglavja II se nadomesti z naslednjim:
                        „TEHNIČNE ZNAČILNOSTI UKREPOV OBVEŠČANJA, KOMUNICIRANJA IN PREPOZNAVNOSTI ZA OPERACIJE TER NAVODILA ZA OBLIKOVANJE SIMBOLA UNIJE IN OPREDELITEV STANDARDNIH BARV“;
                     
                  
                        (3)
                     
                     
                        člen 4(4) se nadomesti z naslednjim:
                        
                           „4   Ime ‚Evropska unija‘ se vedno izpiše v celoti. V povezavi s simbolom Unije se lahko uporabi katera koli od naslednjih pisav: Arial, Auto, Calibri, Garamond, Trebuchet, Tahoma, Verdana in Ubuntu. Ležeče in podčrtane različice ter besedilni učinki se ne uporabljajo. Položaj besedila glede na simbol Unije nikakor ne posega v simbol Unije. Velikost pisave je sorazmerna z velikostjo simbola. Barva pisave je modra (Reflex Blue), črna ali bela, odvisno od ozadja.“;
                        
                     
                  
                        (4)
                     
                     
                        Priloga I k Izvedbeni uredbi (EU) št. 821/2014 se spremeni v skladu s Prilogo k tej uredbi.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 320.
         
            (2)  Izvedbena uredba Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov (UL L 223, 29.7.2014, str. 7).
         
            (3)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).
         
            (4)  Delegirana uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L 138, 13.5.2014, str. 5).
      
      
         
            PRILOGA
            Priloga I k Izvedbeni uredbi (EU) št. 821/2014 se spremeni:
            
                        (1)
                     
                     
                        podatkovno polje 7.2 se nadomesti z naslednjim:
                        
                                    „7.2
                                 
                                 
                                    Finančni instrument, vzpostavljen na nacionalni, regionalni, transnacionalni ali čezmejni ravni, ki ga upravlja organ upravljanja ali je njegovo upravljanje v pristojnosti tega organa, iz člena 38(1)(b), ki ga podpirajo prispevki iz programa skladov ESI v skladu s točkami (a), (b), (c) in (d) člena 38(4) Uredbe (EU) št. 1303/2013“
                                 
                              
                  
                        (2)
                     
                     
                        doda se novo podatkovno polje 7.3:
                        
                                    „7.3
                                 
                                 
                                    Finančni instrument, ki kombinira finančni prispevek organa upravljanja s finančnimi produkti EIB v okviru Evropskega sklada za strateške naložbe v skladu s členom 39a, kot je naveden v členu 38(1)(c)“
                                 
                              
                  
                        (3)
                     
                     
                        podatkovno polje 10 se nadomesti z naslednjim:
                        
                                    „10
                                 
                                 
                                    Pravni status finančnega instrumenta v skladu s členom 38(6) in členom 39a(5)(b) Uredbe (EU) št. 1303/2013 (samo za finančne instrumente iz člena 38(1)(b) in (c)): fiduciarni račun, odprt v imenu organa, ki so mu bile zaupane naloge izvajanja, in v imenu organa upravljanja, ali poseben sveženj financiranja v okviru finančne institucije“
                                 
                              
                  
                        (4)
                     
                     
                        naslov III se nadomesti z naslednjim:
                        „III.   
                              Navedba organa, ki izvaja finančni instrument, in organa, ki izvaja sklad skladov, kjer je primerno, v skladu s členom 38(1)(a), (b) in (c) Uredbe (EU) št. 1303/2013 (člen 46(2)(c) Uredbe (EU) št. 1303/2013)“;
                        
                     
                  
                        (5)
                     
                     
                        podatkovno polje 11.1 se nadomesti z naslednjim:
                        
                                    „11.1
                                 
                                 
                                    Vrsta organa, ki so mu bile zaupane naloge izvajanja v skladu s členom 38(4) in členom 39a(5) Uredbe (EU) št. 1303/2013: obstoječ ali na novo ustanovljen pravni subjekt, odgovoren za izvajanje finančnih instrumentov; Evropska investicijska banka; Evropski investicijski sklad; mednarodna finančna institucija, v kateri je država članica udeležena; banka ali institucija v javni lasti, ustanovljena kot pravni subjekt, ki profesionalno opravlja finančne dejavnosti; oseba javnega ali zasebnega prava; organ upravljanja, ki neposredno opravlja naloge izvajanja (izključno za posojila ali jamstva)“
                                 
                              
                  
                        (6)
                     
                     
                        naslov VII se nadomesti z naslednjim:
                        „VII.   
                              Obresti in drugi prihodki, ustvarjeni s podporo skladov ESI finančnemu instrumentu, programska sredstva, vrnjena finančnemu instrumentu iz naložb iz členov 43 in 44, zneski, uporabljeni za različno obravnavo iz člena 43a, ter vrednost kapitalskih naložb glede na prejšnja leta (člen 46(2)(g) in (i) Uredbe (EU) št. 1303/2013)“;
                        
                     
                  
                        (7)
                     
                     
                        podatkovno polje 37 se nadomesti z naslednjim:
                        
                                    „37
                                 
                                 
                                    Znesek sredstev, ki se lahko pripišejo skladom ESI, uporabljenih v skladu s členoma 43a in 44“
                                 
                              
                  
                        (8)
                     
                     
                        podatkovno polje 37.1 se nadomesti z naslednjim:
                        
                                    „37.1
                                 
                                 
                                    od tega zneski, ki so bili plačani za različno obravnavo vlagateljev, ki delujejo po načelu tržnega gospodarstva in zagotovijo partnerska sredstva za podporo finančnemu instrumentu iz skladov ESI ali sovlagajo na ravni končnega prejemnika (v EUR)“
                                 
                              
                  
                        (9)
                     
                     
                        doda se novo podatkovno polje 37.3:
                        
                                    „37.3
                                 
                                 
                                    od tega zneski za pokritje izgub – v nominalnem znesku prispevka iz skladov ESI k finančnemu instrumentu –, ki izhajajo iz negativnih obresti, v primeru, da pride do izgub kljub dejavnemu vodenju zakladništva s strani organov, ki izvajajo finančne instrumente (v EUR)“
                                 
                              
                  
                        (10)
                     
                     
                        za novim podatkovnim poljem 37.3 se vstavi naslednje novo podatkovno polje 40:
                        
                                    „40
                                 
                                 
                                    Vrednost kapitalskih naložb glede na prejšnja leta (v EUR)“
                                 
                              
                  
                        (11)
                     
                     
                        naslov VIII se nadomesti z naslednjim:
                        „VIII.   
                              Napredek pri doseganju pričakovanega učinka finančnega vzvoda naložb finančnega instrumenta (člen 46(2)(h) Uredbe (EU) št. 1303/2013)“;
                        
                     
                  
                        (12)
                     
                     
                        doda se novo podatkovno polje 38.1A:
                        
                                    „38.1A
                                 
                                 
                                    Prispevek v okviru finančnega produkta EIB, dodeljen v sporazumu o financiranju z organom, ki izvaja finančni instrument (samo za instrumente iz člena 38(1)(c)) (v EUR)“
                                 
                              
                  
                        (13)
                     
                     
                        doda se novo podatkovno polje 38.2A:
                        
                                    „38.2A
                                 
                                 
                                    Prispevek v okviru finančnega produkta EIB, plačan finančnemu instrumentu (samo za instrumente iz člena 38(1)(c)) (v EUR)“
                                 
                              
                  
                        (14)
                     
                     
                        doda se novo podatkovno polje 38.3A:
                        
                                    „38.3A
                                 
                                 
                                    Prispevek v okviru finančnega produkta EIB, zbran na ravni končnega prejemnika (samo za instrumente iz člena 38(1)(c)) (v EUR)“
                                 
                              
                  
                        (15)
                     
                     
                        podatkovno polje 40 v naslovu VIII se črta.